《陈山龙君祠迎享送神曲》
宋代·龚颐正

吹洞箫兮望极浦，君之归云在下土。
十风兮五雨，佑我海邦兮污莱斥卤。
君不来兮使吾心苦，千秋万岁兮为民所怙。

作者简介：宋处州遂昌人，字养正。本名敦颐。光宗受禅，改今名。龚原曾孙。宁宗嘉泰元年赐进士出身。历实录院检讨官，预修孝宗、光宗实录。迁秘书丞卒。博通史学。有《芥隐笔记》、《续释常谈》、《中兴忠义录》等。